
I. ОБЩО ПРЕДСТАВЯНЕ НА УЧЕБНАТА ПРОГРАМА


Учебната програма е предназначена за всички професии, в които по учебен план е включен учебният предмет Перспектива.
	Съдържанието на учебния предмет разкрива възможности за създаване на умения при изобразяване на обекти в пространството /интериор и екстериор/ при спазване законите на линейната и въздушна перспектива.
	Обучението по  Перспектива е във взаимовръзка с учебните предмети: Рисуване, Физика, Цветознание, Математика.  
	Формирането на професионалните компетенции по учебния предмет е на основата на усвояване на специфичните понятия и правила, както и на базата на развитието на пространствено мислене.
	Голямата по обем и разнообразна по съдържание информация, както и изискванията за изграждане на практични умения за рисуване и чертане, налагат обучението да се провежда в специално оборудван кабинет. Обучението изисква онагледяване с разнообразни дидактически материали и примери от история на изобразителното изкуство и материалната  култура на човечеството.


ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ ПЕРСПЕКТИВА


	Обучението по предмета Перспектива има за цел, чрез усвояване на основните закономерности на линейната и въздушната перспектива,  учениците да придобият умения за изграждане на триизмерно пространство.
	За постигането на основната цел е необходимо изпълнението на следните подцели:
· Придобиване знания и умения за построяването на геометрични тела в перспективен изглед с една и две убежни точки.
· Придобиване знания и умения за построяване на хвърлени сенки при различните видове осветление.
· Придобиване на знания и умения за пространствено мислене при изграждане на архитектурна композиция с цвят.




ІІІ. РАЗПРЕДЕЛЕНИЕ НА УЧЕБНОТО ВРЕМЕ:


VІІІ клас -  І  срок  18 седмици по 1 час - 18 часа		
	        ІІ  срок  18 седмици по 2 часа - 36 часа
		


ІV. УЧЕБНО СЪДЪРЖАНИЕ:

	Учебното съдържание е структурирано в раздели и теми. За всеки раздел са записани минималният брой часове и необходимите теми. Учителят конкретизира броя на учебните часове за всяка тема в съответствие с посочените за раздела.
	
	За постигане целите на обучението учителите да разпределят учебните часове за нови знания, упражнения и оценяване.	         
	№ по
ред
	Наименование на разделите и темите
	Брой часове

	1.
	Раздел І. Перспективата като способ за отразяване на пространството в рисунката.
	2

	2.
	Раздел ІІ. Физиологична оптика.
	2

	3.
	Раздел ІІІ. Перспективни явления.
	1

	4.
	Раздел ІV. Елементи на линейната перспектива.
	3

	5.
	Раздел V. Перспективни равнини.
	5

	6.
	Раздел VІ. Перспективни промени на правите линии и равнини.
	12

	7.
	Раздел VІІ. Перспективни промени на окръжността.
	4

	8.
	Раздел VІІІ. Светлосянката като средство за обемно и пространствено изграждане на рисунката.
	9

	9.


10.
	Раздел IX. Падащи/хвърлени/ сенки и светли петна в интериор. Способи за вярното им построяване.

Раздел X. Въздушна перспектива.

	14


2


                     


Раздел І. Перспективата като способ за отразяване на пространството в рисунката 
Тема 1. Историческо развитие - теоретици в областта на перспективата.
Тема 2. Форми за прилагане на перспективните закони-наблюдателна и конструктивна перспектива.

Раздел ІІ. Физиологична оптика
Тема 1. Човешкото око - физиологично-оптичен апарат.

Раздел ІІІ. Перспективни явления
Тема 1. Определения.
Тема 2. Линейна и въздушна перспектива.

Раздел ІV. Елементи на линейната перспектива
Тема 1. Зрителни лъчи,поле на зрението.
Тема 2. Точка на зрението,ъгъл на зрението.
Тема 3. Дистанция, главен лъч, конус на зрението.

Раздел V. Перспективни равнини
Тема 1. Равнина на художника/Челна/ 
Тема 2. Картинна равнина.
Тема 3. Основна равнина.
Тема 4. Главна хоризонтална равнина.
Тема 5. Главна вертикална равнина.

Раздел VІ. Перспективни промени на правите линии и равнини
Тема 1. Видове - фронтални и нефронтални.
Тема 2. Убежни точки и техните места.
Тема 3. Видове фронтални и нефронтални прави линии.
Тема 4. Перспективен мащаб.
Тема 5. Делене на нефронтални прави линии.
Тема 6. Намиране и съотнасяне на височини в пространството.
Раздел VІІ. Перспективни промени на окръжността
Тема 1. Окръжността във фронтално положение.
Тема 2. Окръжността в нефронтално положение.

Раздел VІІІ. Светлосянката като средство за обемно и пространствено изграждане на рисунката
Тема 1. Фактори, влияещи на степента на осветеност.
Тема 2. Осветеност и яркост.
Тема 3. Светлосянка.
Тема 4. Светлосянка на ръбести предмети.
Тема 5. Светлосянка на обли предмети.

Раздел IX. Падащи/хвърлени/ сенки и светли петна в интериор. Способи за вярното им построяване
Тема 1. Хвърлени сенки от ръбести тела.
Тема 2. Хвърлени сенки от обли тела.
Тема 3. Хвърлени сенки от изкуствени източници в интериор и екстериор.
Тема 4. Хвърлени сенки при слънчево осветление в трите му основни положения.
Тема 5. Построяване на светли петна в интериор.

Раздел X. Въздушна перспектива
Тема 1. Характерни ефекти.


V. ОЧАКВАНИ РЕЗУЛТАТИ ОТ ОБУЧЕНИЕТО:


В края на обучението учениците трябва 
да знаят:
⮲основните закони за правилно изграждане на триизмерно пространство;
⮲особеностите и възможностите на различните видове осветление;
⮲закономерностите на изграждане на триизмерно пространство с цвят;

да могат да:
⮲ построяват правилно геометрични тела при различни перспективни изгледи;
⮲ избират нужното осветление за получаване на определени сенки /хвърлени и собствени/;
⮲ с помощта на цветови нюанси да изграждат необходимото триизмерно пространство;
⮲ прилагат знанията по перспектива в специфичната професионална подготовка.






VІ. АВТОРСКИ КОЛЕКТИВ


От Националното училище за изящни изкуства “Илия Петров” – София:

1. Рада Пилюшка
2. Цветомила Христова
3. Донка Павлова

Учебната програма е към учебния план от 2020/2021 година.

